Η **Άνοδος: Η Ιστορία των Αντετοκούνμπο** (Πρωτότυπος τίτλος:*Rise*) είναι βιογραφική αθλητική δραματική ταινία Αμερικανικής παραγωγής του 2022 σε σκηνοθεσία Ακίν Ομοτόσο και σενάριο του Αράς Αμέλ, βασισμένο στην αληθινή ιστορία τριών νεαρών Ελληνονιγηριανών αδερφών, του Γιάννη, του Θανάση και του Κώστα Αντετοκούνμπο, που μεταναστεύσαν στις Ηνωμένες Πολιτείες, και έγιναν αστέρες του NBA. Πρωταγωνιστούν οι Ούτσε Αγκάντα, Ραλ Αγκάντα, Τζέιντεν Οσιμούγια και Ελάιτζα Σομάνκε.

Η ταινία είναι παραγωγή της Walt Disney Pictures και κυκλοφόρησε στις 24 Ιουνίου 2022. Έλαβε γενικά θετικές κριτικές από τους κριτικούς.

Πλοκή
-----

Το 1990, ο Τσαρλς και η Βερόνικα Αντετοκούνμπο αναγκάζονται να αφήσουν τον μεγαλύτερο γιο τους Φράνσις στη Νιγηρία, για να φτάσουν στην Ελλάδα για μια καλύτερη ζωή. Ωστόσο δεν μπορούν να λάβουν βίζα λόγω του πολιτικού κλίματος και ως εκ τούτου δεν έχουν επίσημα έγγραφα διαμονής και πρέπει να παραμείνουν κρυμμένοι. Εν τω μεταξύ μέχρι το 2004 έχουν απόκτησει άλλους τέσσερις γιους, τον Θανάση, τον Γιάννη, τον Κώστα και τον Αλέξανδρο, όπου παρά το γεγονός ότι έχουν γεννηθεί στην Ελλάδα, δεν τους χορηγείται η ελληνική ιθαγένεια λόγω των περιοριστικών νόμων, θέτοντας την οικογένειά τους σε κίνδυνο απέλασης και χωρισμού. Το γιορουμπιανό επίθετό τους ελληνοποιήθηκε σε «Αντετοκούνμπο» από τις μεταναστευτικές αρχές αφού η οικογένεια κατάφερε να περάσει στην Ελλάδα αποφεύγοντας την απέλαση από την Τουρκία. Ο Τσαρλς προσπαθεί να βγάλει χαρτιά, αλλά το γεγονός ότι χρειάζεται δουλειά για να βγάλει εργατική βίζα, αλλά δεν μπορεί να βρει δουλειά χωρίς να έχει βίζα, εκνευρίζει την οικογένεια. 

Ο Θανάσης και ο Γιάννης αρχίζουν να παίζουν μπάσκετ στο πάρκο στα Σεπόλια. Ενώ ο Θανάσης δείχνει φυσική ικανότητα, ο Γιάννης δυσκολεύεται να μάθει το παιχνίδι του μπάσκετ, αλλά εμφανίζει κάποιες δυνατότητες. Οι δύο τους καλούνται να πάνε στον Φιλαθλητικό για να χρησιμοποιήσουν δωρεάν το γυμναστήριο όπου συναντούν τον προπονητή Τάκη Ζήβα, ο οποίος βλέπει δυνατότητες εξέλιξης σε αυτούς. Μέχρι το 2007 ο Θανάσης γίνεται σταρ και ο Γιάννης έχει βελτιωθεί σημαντικά. 

Οι Αντετοκούνμπο συνεχίζουν να αντιμετωπίζουν αντιξοότητες όταν στον Θανάση προσφέρεται ένα συμβόλαιο από μια πολλά υποσχόμενη ομάδα κολεγίου, μόνο που λίγο αργότερα ανακαλείται μόλις μαθαίνουν πως η οικογένεια είναι παράτυποι μετανάστες. Ο Τσαρλς αγοράζει ένα αυτοκίνητο για την οικογένεια, αλλά παραλίγο να τους διώξουν από το διαμέρισμά τους παρόλο που είχαν τα χρήματα για τις επόμενες δύο εβδομάδες.

Καθώς παίζουν έναν αγώνα, ο Γιάννης και ο Θανάσης αναζητούνται από σκάουτερς, ιδιαίτερα από έναν νεαρό ονόματι Χάρη Ελευθερίου που προσπαθεί να πείσει τον μάνατζερ του Πάκο να αναλάβει τα αδέρφια. Κατά τη διάρκεια του παιχνιδιού ο Θανάσης τραυματίζεται στο πόδι του, αφήνοντας τον Γιάννη να τελειώσει το παιχνίδι. Ο Πάκο είναι απρόθυμος να δεσμευτεί λόγω της θέσης της οικογένειας και ο Χάρης πείθει τον Γιάννη να υπογράψει μαζί του. 

Επιβεβαιώνοντας τους φόβους του, καμιά από τις μεγάλες ομάδες δεν είναι διατεθειμένη να υπογράψει συμβόλαιο με τον Γιάννη, αναγκάζοντάς τον να παίξει για το Draft. Μια ισπανική λίγκα δείχνει πρόθυμη να υπογράψει μαζί του και μάλιστα να δώσει στον Γιάννη την υπηκοότητα, αλλά αυτός ζητά να αναγνωριστεί και η οικογένειά του. Ο Πάκο προσπαθεί να πάρει την θέση του Χάρη προσφέροντάς στους Αντετοκούνμπο χρήματα, υπηκοότητα και άμεση αποδοχή, αλλά με την προϋπόθεση πως ο Χάρης θα απομακρυνθεί. Μη διατεθειμένοι να αφήσουν τον άνθρωπο που πάλεψε για αυτούς, οι Αντετοκούνμπο απορρίπτουν την προσφορά του.

Ο Χάρης αποκαλύπτει στον Γιάννη ότι η ισπανική ομάδα δεν θα υπογράψει συμβόλαιο μαζί του, αλλά θα του δώσει το δικαίωμα να δοκιμάσει για το ντραφτ του 2013 του NBA. Αν τα καταφέρει, ολόκληρη η οικογένειά του θα μεταφερθεί στις ΗΠΑ. Ο Γιάννης ζητά να έρθει μαζί του και ο Θανάσης. Καθώς οι Αντετοκούνμπο και ο Χάρης φτάνουν στη Νέα Υόρκη συναντούν τον Αμερικανό ατζέντη Κέβιν Στεφανίδη. Ο Χάρης και ο Κέβιν συνεχίζουν να προσπαθούν να προωθήσουν τον Γίαννη σε διάφορους ρικρούτερ και καταφέρνουν να μιλησουν με τον Τζών Χάμμοντ, που φαίνεται διστακτικός, αλλά καταφέρνουν να τραβήξουν το ενδιαφέρον ενός εκπροσώπου της Nike. 

Ο Γιάννης αγχώνεται όταν ακούει ότι μπορεί να μην είναι αρκετά καλός, αλλά ο Θανάσης τον στηρίζει. Στο ντραφτ, ο Γιάννης ενθουσιάζεται όταν ακούει ότι οι Μιλγουόκι Μπακς τον επέλεξαν ως την 15η επιλογή τους, εξασφαλίζοντας το μέλλον της οικογένειάς του. Κατά τη διάρκεια αυτή, αποκαλύπτεται ότι ο Φράνσις επανενώθηκε τελικά με την οικογένειά του. Ο Θανάσης, ο Κώστας και ο Αλέξανδρος εντάχθηκαν τελικά στο ΝΒΑ ενώ ο Τσαρλς πέθανε το 2017.

Διανομή ρόλων
-------------

* Ντάγιο Οκενίγι ως Τσαρλς Αντετοκούνμπο
* Γιετί Μπαντάκι ως Βερόνικα "Βέρα" Αντετοκούνμπο
* Ούτσε Αγκάντα ως Γιάννης Αντετοκούνμπο
	+ Μάκολμ Σέφας ως νεαρός Γιάννης
* Ραλ Αγκάντα ως Θανάσης Αντετοκούνμπο
	+ Τσινούα Μπαράκα Πέιν ως νεαρός Θανάσης
* Ελάιτζα Σομάνκε ως Αλέξης Αντετοκούνμπο
	+ Τζάλελ Καμάρα ως νεαρός Αλέξης
* Τζέιντεν Οσιμούγια ως Κώστας Αντετοκούνμπο
	+ Ααρόν Κίνγκσλεϊ Αμπεντόλα ως νεαρός Κώστας
* Ευθύμης Χαλκίδης ως Χάρης Ελευθερίου
* Πάνος Κορώνης ως Τάκης Ζίβας
* Μάνις Νταγιάλ ως Κέβιν Στεφανίδης
* Χρήστος Λούλης ως Πάκο
* Ακίμ Ομοτόσο ως Μπαμιντέλ
* Άντονι Αμπιόλα ως Φράνσις Αντετοκούνμπο
* Τέιλορ Νίκολς ως Τζον Χάμοντ

Παραγωγή
--------

### Ανάπτυξη

Τον Οκτώβριο του 2020, μια βιογραφική ταινία με επίκεντρο τον Γιάννη Αντετοκούνμπο και την οικογένειά του ανακοινώθηκε ότι βρίσκεται σε εξέλιξη από την The Walt Disney Studios. Αναπτύχθηκε με τον τίτλο εργασίας «Greek Freak» (ένα ψευδώνυμο του Γιάννη), με τον Ακίμ Ατομόσο να αναλαμβάνει την Σκηνοθέτης|σκηνοθεσία με σενάριο που έγραψε ο Αράς Αμέλ, το οποίο αναφέρθηκε ότι δείχνει «μέσα από την πίστη, την αποφασιστικότητα και τον άρρηκτο δεσμό τους, η οικογένεια Αντετοκούνμπο ενώνεται για να βγει από τη φτώχεια ως μετανάστες χωρίς χαρτιά που ζουν στην Ελλάδα». Ο Μπέρνι Γκόλντμαν ανακοινώθηκε ότι θα είναι παραγωγός, ενώ ο Γιάννης εκτελεστικός παραγωγός. Η παραγωγή είχε προγραμματιστεί να ξεκινήσει κάποια στιγμή το 2021, στην Ελλάδα και τις Ηνωμένες Πολιτείες.

Ο Γιάννης Αντετοκούνμπο έκανε μια επίσημη δήλωση ως εκτελεστικός παραγωγός: «Είμαι ενθουσιασμένος και με τιμά που η Disney, που μεταφέρει την ιστορία της οικογένειάς μου σε ανθρώπους σε όλο τον κόσμο. Ελπίζω ότι θα εμπνεύσει όσους βρίσκονται σε παρόμοιες συνθήκες προκειμένου να διατηρήσουν την πίστη και τους στόχους τους και να μην εγκαταλείψουν την προσπάθεια για μια καλύτερη ζωή».

### Γυρίσματα

Η κύρια φωτογράφιση αποκαλύφθηκε ότι είχε ήδη ξεκινήσει τον Οκτώβριο του 2021. Η ταινία γυρίστηκε στην Αθήνα, καθιστώντας την, ως την πρώτη παραγωγή της Disney που γυρίστηκε εξ ολοκλήρου στην Ευρώπη.

Υποδοχή
-------

### Κριτικές

Ο Κάλουμ Μαρς των New York Times βρήκε τη Σκηνοθέτης|σκηνοθεσία του Ακίμ Ομοτόσο ειλικρινή και πειστική, επαίνεσε τις ερμηνείες των μελών του καστ και δήλωσε ότι η ταινία καταφέρνει να αφηγηθεί τη ζωή της οικογένειας Αντετοκούνμπο πέρα ​​από τα εμπόδια που συνάντησαν.  Ο Γκάρι Γκόλντσταιν των Los Angeles Times βρήκε την ταινία ως μια εμπνευσμένη και συναισθηματική αθλητική ταινία, επαίνεσε τη Σκηνοθέτης|σκηνοθεσία του Ομοτόσο και το σενάριο του Αράς Αμέλ, καθώς και τις ερμηνείες του καστ.

Ο ιστότοπος Rotten Tomatoes, δίνει στην ταινία βαθμολογία θετικής έγκρισης 95% βασισμένη σε 21 κριτικές με μέσο όρο 7.10/10. Στο Metacritic, η ταινία έχει σταθμισμένο μέσο όρο βαθμολογίας 74 στα 100 με βάση 5 κριτικές, υποδεικνύοντας «γενικά ευνοϊκές κριτικές».

Παραπομπές
----------

1. 1 2 3 4 5 6 7 8 9 10  Ανακτήθηκε στις 3  Φεβρουαρίου 2022.
2. ↑  Ανακτήθηκε στις 15  Αυγούστου 2022.
3. ↑  Kroll, Justin (28 Οκτωβρίου 2020). «Disney Developing Film Based On True Life Story Of Giannis Antetokounmpo And His Family». *Deadline*. Ανακτήθηκε στις 21 Οκτωβρίου 2021.
4. 1 2  Devore, Britta (20 Οκτωβρίου 2021). «'Rise': Basketball Biopic Announces 2022 Release Date on Disney+». *Collider*. Ανακτήθηκε στις 21 Οκτωβρίου 2021.
5. ↑  Shuler, Skyler (20 Οκτωβρίου 2021). «Giannis Antetokounmpo Biopic 'Rise' Hitting Disney+ in 2022». *The DisInsider*. Ανακτήθηκε στις 21 Οκτωβρίου 2021.
6. ↑  Marsh, Calum (2022-06-24). «‘Rise’ Review: To Be Giannis» (στα αγγλικά). *The New York Times*. ISSN 0362-4331.. Ανακτήθηκε στις 2022-06-27.
7. ↑  Goldstein, Gary (24 Ιουνίου 2022). «Review: 'Rise' scores with the dramatic origin story of NBA superstar Giannis Antetokounmpo». *Los Angeles Times* (στα Αγγλικά). Ανακτήθηκε στις 27 Ιουνίου 2022.
8. ↑  «RISE». *Rotten Tomatoes*.

Εξωτερικοί σύνδεσμοι
--------------------

* *Άνοδος: Η Ιστορία των Αντετοκούνμπο*   στην IMDb
* *Άνοδος: Η Ιστορία των Αντετοκούνμπο* στο Rotten Tomatoes

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |